Vitim

Vitim (buriateraz eta , , Viitim; evenkeraz: Витым, Witym) ekialdeko Siberiako ibaia da, Errusiako Buriatia, Zabaikalski kraia eta Irkutsk oblasta zeharkatzen dituena. Lenaren ibaiadar nagusietako bat da. 1.978 km luze da, eta 227.000 km2ko ibai-arroa hartzen du.

Geografia 
Ikat mendien ekialdeko hegalean du iturburua, Buriatiako Bagdarin herritik hurbil. Vitimeko ordokia zeharkatu ondoren, Jablonovy eta Stanovoi mendiguneak inguratzen ditu. Vitim hirian Lena ibaiarekin bat egiten du, delta bat eratuz. 278 km-tan ontziz ibil daiteke.

Ibai ertzeko herri nagusiak Bodaibo eta Vitim dira.

Hidrometria 
Vitim ibaiaren emaria 1936-1990 bitartean neurtua izan da Bodaibon (Lenara isuri baino 280 km lehenago). Gune horretan, drainatutako eremuak 186.000 km² ditu, arro osoaren % 83. Urteko batez besteko emaria 1.562 m³/s da; emari handiena ekainean du (5.017 m³/s) eta txikiena martxoan (82 m³/s).

 
'''Vitim ibaiaren batez besteko emariak (m³/s), Bodaibon neurtuakDatuak: 1936 eta 1990 artean'''

Erreferentziak

Kanpo estekak 

Siberiako geografia
Errusiako ibaiak
Buriatia
Zabaikalski kraia
Irkutsk oblasta